钦定古今图书集成/明伦汇编/家范典/第016卷 > 《临终疏》吴孙登
## 钦定古今图书集成/明伦汇编/家范典/第016卷 > 《临终疏》吴孙登

“臣以无状，婴抱笃疾，自省微劣，惧卒陨毙。臣不自惜念，当委离供养，埋胔后土，长不复奉望宫省，朝觐日
月，生无益于国，死贻陛下重戚。”以此为哽结耳。臣闻
死生有命，长短自天。周晋、颜回有上智之才，而尚夭
折，况臣愚陋，年过其寿，生为国嗣，没享荣祚，于臣已
多，亦何悲恨哉！方今大事未定，逋寇未讨，万国喁喁
“系命。陛下危者望安，乱者仰治，愿陛下弃忘臣身，割
下流之恩，修《黄》《老》之术，笃养神光，加羞珍膳，广开神
明之虑，以定无穷之业，则率土幸赖，臣死无恨也。皇
子和，仁孝聪哲，德行清茂，宜早建置，以系民望。”诸葛
恪才略博达，器任佐时；张休、顾谭、谢景，皆通敏有识
断，入宜委腹心，出可为爪牙；范慎、华“融，矫矫壮节，有
国士之风；羊衜辩捷，有专对之材；刁元优弘，志履道
真；裴钦博记，翰采足用；蒋修、虞翻，志节分明。”凡此诸
臣，或宜廊庙，或任将帅，皆练时事，明习法令，守信固
义，有不可夺之志。此皆陛下日月所照，选置臣宫，得
与从事，备知情素，敢以陈闻。臣重惟当今方外多虞，
师旅未休，当厉六军，“以图进取。军以人为众，众以财
为宝。”窃闻郡县颇有荒残，民物凋弊，奸乱萌生，是以
法令繁滋，刑辟重切。臣闻为政听民，律令与时推移，
诚宜与将相大臣，详择时宜，博采众议，宽刑轻赋，均
息力役，以顺民望。陆逊忠勤于时，出身忧国，謇謇在
公，有匪躬之节。诸葛瑾、步骘、朱然、全琮、朱据、吕岱、吾
粲、阚泽、严畯、张承、孙怡，忠于为国，通达治体，可令陈
上便宜，蠲除苛烦，爱养士马，抚循百姓。五年之外，十
年之内，远者归复，近者尽力，兵不血刃，而大事可定
也。臣闻“鸟之将死，其鸣也哀；人之将死，其言也善。”故
子囊临终，遗言戒时，君子以为忠，岂况臣登其能已
乎！愿陛下留意听采，臣虽死之日，犹生之年也。